CELEX: 62022TN0069
Language: ga
Date: 2022-02-04 00:00:00
Title: Cás T-69/22: Caingean arna tabhairt an 4 Feabhra 2022 – Eurecna v an Coimisiún

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/26
            
         
      Caingean arna tabhairt an 4 Feabhra 2022 – Eurecna v an Coimisiún
      (Cás T-69/22)
      (2022/C 148/45)
      Teanga an cháis: an Iodáilis
      
         Páirtithe
      
      
         Iarratasóir: Eurecna SpA, (Venezia, an Iodáil) (ionadaí: R. Sciaudone, dlíodóir)
      
         Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  an cinneadh atá faoi chonspóid maidir le fritháireamh éileamh atá sa litir ón gCoimisiún an 25 Samhain 2021 ina ndeachaigh an Coimisiún ar aghaidh chun suim EUR 22,139.05 a ghnóthú de shuim EUR 417,234.68 a deonaíodh faoi thionscadal arna chistiú ag an Aontas Eorpach agus ar tógadh cinneadh gnóthaithe ina leith tar éis neamhrialtachtaí a líomhnaítear a rinneadh le linn tuairisciú airgeadais a chur ar neamhní; agus
               
            
                  —
               
               
                  a ordú don Choimisiún costais na n-imeachtaí seo a íoc.
               
            
         Saincheist dlí arna maíomh
      
      Chun tacú leis an gcaingean, maíonn an tIarratasóir saincheist amháin dlí, roinnte ina ceithre chuid.
      
                  1.
               
               
                  An t-aon saincheist dlí amháin, lena n-éilítear nach ann don mhéid a socraíodh mar mhéid is infhaighte.
                  
                              —
                           
                           
                              I ndáil leis sin, líomhnaíonn an t-iarratasóir go sáraítear prionsabal an dea-riaracháin agus na dícheallachta sa ghníomhaíocht riaracháin maidir leis an deimhniú caiteachais a rinne Ernst & Young (EY); go sáraítear cearta cosanta mar gheall ar an deimhniú caiteachais a rinne EY; go sáraítear prionsabal an dea-riaracháin i ngeall ar mhainneachtain dhualgas na neamhchlaontachta sa ghníomhaíocht riaracháin a chomhlíonadh; agus go raibh míthuiscint ar an gconradh i dtuarascáil EY.